gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 6163, del 11-12-2009 (2009/13444)

Acceptació de la delegació de competències i comanda de gestió a la Diputació de Castelló de les facultats municipals de gestió i recaptació relatives a les infraccions en matèria de trànsit i seguretat vial de l'Ajuntament de Jérica.
------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6163

Data del DOGV
:   11-12-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/13343


Data del document
:   10-11-2009

Organisme emissor
:   Diputacio Provincial de Castelló

Tipus de document
:   Informació Pública

Acceptació de la delegació de competències i comanda de gestió a la Diputació de Castelló de les facultats municipals de gestió i recaptació relatives a les infraccions en matèria de trànsit i seguretat vial de l'Ajuntament de Jérica. [2009/13444]  
La Junta de Govern de la Diputació Provincial de Castelló, en sessió ordinària celebrada el dia 27 d'octubre de 2009, va adoptar, entre altres, l'acord següent:   
Acceptació de la delegació de competències i comanda de gestió a la Diputació de Castelló de les facultats municipals de gestió i recaptació relatives a les infraccions en matèria de trànsit i seguretat vial de l'Ajuntament de Jérica.   
Amb el dictamen favorable previ de la Comissió Informativa d'Hisenda, Contractació i Especial de Comptes, la Junta de Govern, per unanimitat, acorda l'acceptació per part de la Diputació Provincial de Castelló de la delegació de competències i comanda de gestió efectuada per l'Ajuntament de Jérica, segons acord del Ple, en sessió ordinària celebrada el 27 de juliol de 2009, de les funciones que s'hi indiquen.   
Castelló de la Plana, 10 de novembre de 2009.- La directora del Servici Provincial de Gestió, Inspecció i Recaptació: Susana Calduch Ortega.
Diari Oficial de la Generalitat Valenciana


Sumari del DOGV 5948, del 05-02-2009 (2009/170)

Judici verbal 000611/2007. Notificació de la sentència a Ángel Díaz Cózar.
--------------------------------------------------------------------------

### Dades del document

Número de DOGV
:   5948

Data del DOGV
:   05-02-2009

Secció del DOGV
:   IV. ADMINISTRACIÓ DE JUSTÍCIA

Número del document
:   2009/170


Data del document
:   22-12-2008

Organisme emissor
:   Jutjat de Primera Instància Número 2 de Catarroja

Tipus de document
:   Edicte

Descriptors 

:   * sistema judicial

Judici verbal 000611/2007. Notificació de la sentència a Ángel Díaz Cózar. [2009/170]  
Part demandant: María Amparo Montanés Fuentes.  
Part demandada: Ángel Díaz Cózar.  
En el judici referenciat, s'ha dictat la resolució que té el text literal següent:  
«Encapçalament  
Sentència número 61626723379  
Jutgessa que la dicta: Elena Belén Alcaraz Falcón.  
Lloc: Catarroja (València).  
Data: 1 d'octubre de 2008.  
Elena Belén Alcaraz Falcón, jutgessa del Jutjat de Primera Instància i Instrucció número 2 de Catarroja, ha vist estes actuacions de judici verbal civil, registrades amb el número 611/2007, dels assumptes civils d'este Jutjat; sent-ne parts María Amparo Montañés Fuentes representada per la procuradora senyora Sempere Martínez i assistida de la lletrada senyora Casinos Caniego, com a part demandant i Ángel Díaz Cózar, com a part demandada, declarat en rebel·lia, es procedix a dictar esta resolució.  
«Dispositiva  
Estimar la demanda interposada per la procuradora senyora Sempere Martínez, en nom i representació de María Amparo Montañés Fuentes, contra Ángel Díaz Cózar, i declarar la resolució del contracte d'arrendament celebrat entre les parts sobre l'habitatge situat a Alfafar, carrer Benetússer, núm. 3, porta 19. I conseqüentment condemne el demandat a lliurar a l'actora la possessió d'esta finca i a que desallotge, deixe lliure, expedita i a disposició d'esta l'esmentada finca, amb l'advertiment de llançament en la data fixada si ho sol·licitara la demandant. Tot això, amb imposició de costes processals causades a la part demandada.  
Manera d'impugnació: mitjançant recurs d'apel·lació davant l'Audiència Provincial de València (article 455 LECn).  
El recurs es prepararà mitjançant escrit presentat en este Jutjat en el termini de 5 dies hàbils comptadors des de l'endemà de la notificació, limitat a citar la resolució apel·lada, i es manifestarà la voluntat de recórrer, amb expressió dels pronunciaments que impugna (article 457.2 LECn).  
I perquè valga de notificació en forma a Ángel Díaz Cózar, qui es troba en parador ignorat, lliure este edicte.  
Catarroja, 22 de desembre de 2008.- El secretari judicial: Jesús García Jabaloy.
Diari Oficial de la Generalitat Valenciana


Sumari del DOGV 6151, del 24-11-2009 (2009/13053)

RESOLUCIÓ de 13 de novembre de 2009, de la Universitat de València, per la qual nomena Francisco Javier Navarro Navarro professor titular d'universitat, de l'àrea de coneixement Història Contemporània.
---------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6151

Data del DOGV
:   24-11-2009

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2009/13591


Data del document
:   13-11-2009

Organisme emissor
:   Universitat de València

Tipus de document
:   Resolució

Anàlisi jurídica

 Descriptors 

:   * funcionari

RESOLUCIÓ de 13 de novembre de 2009, de la Universitat de València, per la qual nomena Francisco Javier Navarro Navarro professor titular d'universitat, de l'àrea de coneixement Història Contemporània.  
 [2009/13015]  
D'acord amb la proposta formulada per la comissió encarregada de jutjar el concurs d'accés convocat per la Resolució de la Universitat de València de data 13 de maig de 2009 (BOE 28 de maig de 2009), per a la provisió de la plaça número 1200 de professor titular d'universitat (concurs número 61/2009), i una vegada que el concursant proposat ha acreditat que posseeix tots els requisits establerts a la base novena de la convocatòria, aquest Rectorat, fent ús de les atribucions que li confereix l'article 65 de la Llei Orgànica 6/2001, de 21 de desembre, d'Universitats (BOE 24 de desembre), i altres disposicions que la despleguen, resol:  
Nomenar Francisco Javier Navarro Navarro professor titular d'universitat, de l'àrea de coneixement Història Contemporània, adscrita al Departament Història Contemporània.  
Contra la present resolució que esgota la via administrativa, es podrà interposar recurs potestatiu de reposició davant del rector de la Universitat de València en el termini d'un mes des de la seua publicació en el Boletín Oficial del Estado, o interposar recurs contenciós administratiu davant del Jutjat Contenciós Administratiu de València, en el termini de dos mesos des de la seua publicació en el Boletín Oficial del Estado.  
València, 13 de novembre de 2009.- El rector: Francisco Tomás Vert.
Diari Oficial de la Generalitat Valenciana


Sumari del DOGV 6014, del 15-05-2009 (2009/5270)

Assumpte civil 001163/2007. Notificació de la sentència a Antonio Ramón Carpena González i María Alonso Garrido.
----------------------------------------------------------------------------------------------------------------

### Dades del document

Número de DOGV
:   6014

Data del DOGV
:   15-05-2009

Secció del DOGV
:   IV. ADMINISTRACIÓ DE JUSTÍCIA

Número del document
:   2009/5270


Data del document
:   17-04-2009

Organisme emissor
:   Jutjat de Primera Instància Número 4 d'Elx

Tipus de document
:   Edicte

Descriptors 

:   * sistema judicial

Assumpte civil 001163/2007. Notificació de la sentència a Antonio Ramón Carpena González i María Alonso Garrido. [2009/5270]  
Judici ordinari 001163/2007   
Part demandant: Caixa d'Estalvis de València, Castelló i Alacant  
Part demandada: Antonio Ramón Carpena González i María Alonso Garrido  
Sobre: -  
En el judici a què es fa referència s'ha dictat la resolució el text de la qual, literalment, diu així:  
«Dispositiva  
Que estime íntegrament la demanda interposada pel procurador dels tribunals el senyor Tormo Ródenas, en nom i representació de la Caixa d'Estalvis de València, Castelló i Alacant, contra Antonio Ramón Carpena González, en rebel·lia, i M.ª Alonso Garrido, en rebel·lia, i condemne solidàriament els demandats a pagar a l'actor la quantitat de 5.212,34 euros, els interessos, de conformitat amb el fonament jurídic tercer, i les costes.  
Contra esta sentència es podrà interposar davant este Jutjat un recurs d'apel·lació per a davant l'Audiència Provincial d'Alacant en el termini de cinc dies comptadors des de la notificació.  
Esta és la meua sentència, de la qual s'expedirà una testimoniança per a unir-la a les actuacions, que pronuncie, mane i firme».  
Atés el desconeixement de l'actual domicili o residència de la part demandada, mitjançant la provisió de 17 d'abril de 2009, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte al tauler d'anuncis del Jutjat i en el Diari Oficial de la Comunitat Valenciana per a portar a efecte la diligència de notificació de sentència.  
Elx, 17 d'abril de 2009.- La secretària judicial: María del Mar Garcerán Donate.
Diari Oficial de la Generalitat Valenciana


Sumari del DOGV 6167, del 17-12-2009 (2009/14560)

Modificació de la plantilla de personal de l'Ajuntament per a l'any 2009.
-------------------------------------------------------------------------

### Dades del document

Número de DOGV
:   6167

Data del DOGV
:   17-12-2009

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2009/14070


Data del document
:   25-08-2009

Organisme emissor
:   Ajuntament de Torrevieja

Tipus de document
:   Resolució

Descriptors 

:   * Torrevieja
    * personal
    * concurs administratiu

Modificació de la plantilla de personal de l'Ajuntament per a l'any 2009. [2009/14352]  
Pedro Hernández Mateo, alcalde president de l'Ajuntament de Torrevieja, faig saber:  
Que el Ple d'aquest Ajuntament, en sessió celebrada el dia 13 de juliol de 2009, va aprovar una segona modificació de la plantilla de personal per a l'any 2009, i complementar així la plantilla aprovada pel Ple, en sessió celebrada el dia 17 d'octubre de 2008, segons el text que es transcriu a continuació:  
Amortitzar les següents places:  
Personal funcionari  
Direcció de Servei d'Infraestructures Bàsiques, Serveis i Projectes.   
Creació de les següents places:  
Personal funcionari  
1 Direcció d'Infraestructures Bàsiques i Serveis  
- Grup: A1  
- Escala: administració especial  
- Subescala: tècnica  
1 Direcció de Projectes  
- Grup: A1 o A2  
- Escala: administració especial  
- Subescala: tècnica  
1 Aparellador  
- Grup: A2   
- Escala: administració especial   
- Subescala: tècnica  
Torrevieja, 25 d'agost de 2009.- L'alcalde president: Pedro Hernández Mateo.
Diari Oficial de la Generalitat Valenciana


Sumari del DOGV 6127, del 21-10-2009 (2009/11721)

Notificació a Guillermo Llago Navarro. Expedient número ESSANC/46/2008/0126.
----------------------------------------------------------------------------

### Dades del document

Número de DOGV
:   6127

Data del DOGV
:   21-10-2009

Secció del DOGV
:   V. ANUNCIS - C) ALTRES ASSUMPTES

Número del document
:   2009/11994


Data del document
:   30-09-2009

Organisme emissor
:   Conselleria de Governació

Tipus de document
:   Edicte

Notificació a Guillermo Llago Navarro. Expedient número ESSANC/46/2008/0126. [2009/11358]  
Per no haver-se pogut practicar notificació personal a l'interessat de l'acte administratiu que a continuació es relaciona, se'n procedeix a la publicació d'un extracte en el Diari Oficial de la Comunitat Valenciana, de conformitat amb l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Perquè l'interessat puga tenir coneixement íntegre de l'acte i quede constància de tal coneixement, podrà comparèixer en el termini de 10 dies des de la publicació del present anunci en el DOCV, a la Conselleria de Governació, Direcció General de Seguretat i Protecció Ciutadana, c/ Historiador Chabás, 2. 46912 València, de 9.00 a 14.00 hores.  
- ESSANC/46/2008/0126. Resolució del recurs d'alçada del procediment sancionador. De conformitat amb el que disposa la Llei 4/2003, de 26 de febrer, de la Generalitat Valenciana, d'Espectacles Públics, Activitats Recreatives i Establiments Públics, en relació amb el que preveu la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, s'ha resolt per part del secretari autonòmic de Governació la resolució del recurs d'alçada, de data 17 de juny de 2009, interposat per Guillermo Llago Navarro, en nom i representació de la mercantil HOSCARET, SL, amb CIF: B-97091755, l'últim domicili conegut de la qual es troba al carrer del Barranquet s/n de Bétera (València). En aquest sentit, ha estat intentada notificació dues vegades pel servei de correus sense obtenir resultat positiu; d'acord amb el que disposa l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, se'n procedeix a la notificació mitjançant el present edicte.  
València, 30 de setembre de 2009.- La directora general de Seguretat i Protecció Ciutadana, p. s. (article 4 del Decret 100/2007, de 13 de juliol, pel que s'aprova el Reglament Orgànica i Funcional de la Conselleria de Governació), la directora general de Prevenció, Extinció d'Incendis i Emergències: Irene Rodríguez Rodrigo.
Diari Oficial de la Generalitat Valenciana


Sumari del DOGV 5978, del 20-03-2009 (2009/3055)

Adjudicació. Obres d'edificació de 12 habitatges unifamiliars adossats, situats als carrers del Pintor Goya i General Dabán de Paterna.
---------------------------------------------------------------------------------------------------------------------------------------

### Dades del document

Número de DOGV
:   5978

Data del DOGV
:   20-03-2009

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2009/3055


Data del document
:   11-03-2009

Organisme emissor
:   Societat Urbanística Municipal de Paterna, SA

Tipus de document
:   Resolució

Descriptors 

:   * empresa privada
    * contracte d'obres
    * adjudicació de contracte administratiu
    * licitació

Adjudicació. Obres d'edificació de 12 habitatges unifamiliars adossats, situats als carrers del Pintor Goya i General Dabán de Paterna. [2009/3055]  
El Consell d'Administració de la Societat Urbanística Municipal de Paterna, SA (Sumpa, SA), en sessió celebrada el dia 19 de febrer de 2009, ha acordat adjudicar, en el marc del concurs celebrat a l'efecte, les obres d'edificació de 12 habitatges unifamiliars adossats, situats als carrers del Pintor Goya i General Dabán de Paterna, a l'empresa Becsa, SAU. Aquesta adjudicació té caràcter definitiu ja que l'adjudicatari ha aportat en termini la documentació indicada a l'efecte en el plec de condicions que regula el procediment d'adjudicació.  
Paterna, 11 de març de 2009.- La gerent: Carmen Martínez Reig.
Diari Oficial de la Generalitat Valenciana


Sumari del DOGV 6002, del 28-04-2009 (2009/4587)

Informació pública de l'aprovació provisional del Pla General.
--------------------------------------------------------------

### Dades del document

Número de DOGV
:   6002

Data del DOGV
:   28-04-2009

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2009/4587


Data del document
:   24-04-2009

Organisme emissor
:   Ajuntament d'Alacant

Tipus de document
:   Informació Pública

Descriptors 

:   * Alacant
    * administració local
    * pla d'urbanisme

Informació pública de l'aprovació provisional del Pla General. [2009/4587]  
El Ple municipal, en sessió celebrada el dia 17 d'abril de 2009, va acordar resoldre les al·legacions formulades al Pla General revisat, aprovar-lo provisionalment amb les rectificacions introduïdes i obrir un nou període d'exposició pública per un termini d'un mes, comptat a partir de la data de publicació d'aquest edicte en el Diari Oficial de la Comunitat Valenciana, a fi que puga examinar-se el contingut del Pla i que puguen formular-se al·legacions pels qui hagen resultat afectats per les modificacions introduïdes en la documentació exposada al públic inicialment.  
En la pàgina web de l'Ajuntament, , s'ha inserit el contingut del Pla aprovat provisionalment així com l'informe de l'equip redactor a les al·legacions.  
La documentació del Pla estarà exposada en el Centro 14 (carrer Llauradors, núm. 14), i es comptarà amb l'assistència de tècnics municipals, de 09.00 a 14.00 hores en dies laborables.  
L'expedient complet es troba a les dependències de la Gerència Municipal d'Urbanisme (GMU), plaça de Sant Cristòfol, núm. 14.  
Cosa que es publica perquè en prengueu coneixement i als efectes oportuns.  
Alacant, 24 d'abril de 2009.- La presidenta de la GMU: Sonia Castedo Ramos. El secretari de la GMU: Germàn Pascual Ruiz-Valdepeñas.
Diari Oficial de la Generalitat Valenciana


Sumari del DOGV 6062, del 22-07-2009 (2009/8141)

RESOLUCIÓ d'1 de juliol de 2009, del rector de la Universitat de València, de modificació de la RPT del personal docent i investigador de 2007.
-----------------------------------------------------------------------------------------------------------------------------------------------

### Dades del document

Número de DOGV
:   6062

Data del DOGV
:   22-07-2009

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2009/8141


Data del document
:   01-07-2009

Organisme emissor
:   Universitat de València

Tipus de document
:   Resolució

RESOLUCIÓ d'1 de juliol de 2009, del rector de la Universitat de València, de modificació de la RPT del personal docent i investigador de 2007. [2009/8141]  
  
El rector de la Universitat de València, en compliment de la Sentència núm. 61/09 del Jutjat Contenciós Administratiu núm. 7 de València, resol modificar la Resolució de 3 d'abril de 2007 (Acord de Consell de Govern de la Universitat de València 69/2007) per la qual es desestimava la sol·licitud de promoció del professor Miguel Arevalillo Herráez i transformar la plaça de professor ajudant doctor núm. 5285 en plaça de professor contractat doctor amb efectes de 3 d'abril de 2007, modificant per a això la relació de llocs de treball del personal docent i investigador de la Universitat de València publicada en el DOCV núm. 5478 de 27 de març de 2007, mitjançant Resolució de 12 de març de 2007.   
València, 1 de juliol de 2009.- El rector: Francisco Tomás Vert.
Diari Oficial de la Generalitat Valenciana


Sumari del DOGV 5951, del 10-02-2009 (2009/1085)

Informació pública de l'estudi de detall de les parcel·les 3.1, 3.2 i 3.3 del polígon residencial La Celadilla.
---------------------------------------------------------------------------------------------------------------

### Dades del document

Número de DOGV
:   5951

Data del DOGV
:   10-02-2009

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2009/1085


Data del document
:   02-02-2009

Organisme emissor
:   Ajuntament d'Utiel

Tipus de document
:   Informació Pública

Descriptors 

:   * Utiel
    * pla d'urbanisme
    * administració local

Informació pública de l'estudi de detall de les parcel·les 3.1, 3.2 i 3.3 del polígon residencial La Celadilla. [2009/1085]  
L'Ajuntament ple, en la sessió del dia 22 de gener de 2009, va aprovar, d'acord amb el que disposa l'article 90.2 de la Llei 16/2005, de 30 de desembre, Urbanística Valenciana, i l'article 173 del Reglament de Planejament de la Comunitat Valenciana, aprovat pel Decret 201/1998, de 15 de desembre, sotmetre a informació pública la documentació que integra l'estudi de detall de les parcel·les 3.1, 3.2 i 3.3 de reforma de l'estudi de detall del polígon residencial la Celadilla, per període d'un mes, comptador des de l'endemà de la publicació d'este anunci en el Diari Oficial de la Comunitat Valenciana, perquè el puguen conéixer i examinar la documentació i presentar quantes al·legacions estimen pertinents.  
Utiel, 2 de febrer de 2009.- L'alcalde: José Luis Ramírez Ortiz.
Diari Oficial de la Generalitat Valenciana


Sumari del DOGV 5946, del 03-02-2009 (2009/787)

Notificació a Maria Isabel Pérez Cabrero Murcia. Expedient número DIC-08/0193 Los Montesinos.
---------------------------------------------------------------------------------------------

### Dades del document

Número de DOGV
:   5946

Data del DOGV
:   03-02-2009

Secció del DOGV
:   V. ANUNCIS - C) ALTRES ASSUMPTES

Número del document
:   2009/787


Data del document
:   01-10-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Edicte

Notificació a Maria Isabel Pérez Cabrero Murcia. Expedient número DIC-08/0193 Los Montesinos. [2009/787]  
Pel fet de desconéixer l'adreça de la propietària limítrofa Maria Isabel Pérez Cabrero Murcia, d'acord amb el que preveu l'article 59 de Llei 30/1992, de Règim Jurídic de les Administracions Públiques i del Procediment Administratiu Comú, se li dona audiència expressa mitjançant aquest edicte.  
Acte que es notifica: audiència a propietaris limítrofs.  
Expedient DIC-08/0193. Los Montesinos. Declaració d'interés comunitari per a sala de celebracions i escola d'hostaleria al polígon 5, parcel·les 114, 115, 116, 117 i 167 del terme municipal de Los Montesinos, promoguda per Celebraciones Vega Baja, SL.  
Com que s'ha admés a tràmit l'expedient més amunt detallat i atés que en aquest consteu com a veïna limítrofa de la parcel·la en què es pretén realitzar l'esmentada instal·lació, d'acord amb l'article 37 de la Llei 10/2004, sobre sòl no urbanitzable i l'article 459.c del Reglament d'ordenació i gestió territorial i urbanística, aprovat per Decret 67/2006 del Consell, us comuniquem que l'expedient es troba en el Servei d'Ordenació del Territori d'Alacant, de la Direcció General d'Ordenació del Territori, siti a l'av. d'Aguilera, 1, 5ª planta, d'Alacant, perquè pugueu al·legar, reclamar o suggerir el que considereu oportú en el termini de vint dies hàbils.  
Aquesta comunicació es verifica per edictes de conformitat amb el que estableix l'article 59.4 de la Llei 30/1992, de règim jurídic de les administracions públiques i del procediment administratiu comú.  
L'horari d'atenció al públic és el següent: matins, dies hàbils de 9.00 a 14.00 hores.  
Alacant, 1 d'octubre de 2008.- La directora general d'Ordenació del Territori, p. s. (article 7 del Decret 131/07), la secretària autonòmica de Medi Ambient, Aigua, Urbanisme i Habitatge: Mª Ángeles Ureña Guillem.